《欧阳全真为赣佐先余去越七年又为广漕属后余至己酉会于中都》
宋代·曾丰

东都重会省初盟，尔许多年独不惊。二水牍中先署字，三城碑上复题名。

往还必有子孙契，离合面无儿女情。功业相期非老事，愿言仙佛学俱成。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。